तेक्वान्दोमा नयाँ कार्यसमिति
नेपाल तेक्वान्दो संघको शनिबार सिमरामा सम्पन्न तेस्रो साधारणसभाले प्रकाश शम्शेर राणालाई पुन: अध्यक्षमा चुनेको छ । 
बारा — नेपाल तेक्वान्दो संघको शनिबार सिमरामा सम्पन्न तेस्रो साधारणसभाले प्रकाश शम्शेर राणालाई पुन: अध्यक्षमा चुनेको छ ।  सभाले ११ सदस्यीय कार्यसमितिको निर्विरोध चयन गरेको छ । चार उपाध्यक्षमा हरिश्वर पोखरेल, भोजबहादुर शाह, सन्जीव रेग्मी र नन्दकुमार राई चुनिए । महासचिवमा दीपराज गुरुङले निरन्तरता पाएका छन् । अर्जुनबहादुर बिकले उम्मेदवारी फिर्ता लिएपछि गुरुङ फेरि महासचिव चुनिए । कोषाध्यक्षमा कासिममियाँ धोवी भए । प्रतिद्वन्द्वी फडिन्द्र खड्काले अन्तिम समयमा नाम फिर्ता लिएपछि कासिममियाँ निर्विरोध भए ।सदस्यमा हेमन्त डाँगी, संगीना वैद्य, दीपक विष्ट, नोर्बु लामा, बद्रीप्रसाद घिमिरे, नवीनकुमार श्रेष्ठ, सुमनकुमार घले, टार्जन सुब्बा, कविराज खड्गी, अर्जुन केसी र कोसिस खडा चुनिए । कार्यसमितिको कार्यकाल ४ वर्षको हुनेछ ।